Akcija za iskorenjivanje polia
U toku je najnovija vakcinacija stanovništva u četiri zemlje u kojima nije iskorenjen poliomijelitis ili dečja paraliza
Kao dečak, odrastajući u Pakistanu, Zak Ahmad je sanjao da postane fudbalski trener. U 21-oj godin se preselio u Australiju kako bi ostvario taj san. Samo nedelju dana kasnije, život mu se odjednom promenio. Ahmad je dobio polio, bolest koja parališe svoje žrtve – a ponekad ih i ubija. Ahmadovo iskustvo nije usamljeno. Nekada su stotine hiljada ljudi imale polio – virus koji se širi lako, kao obična prehlada. Dečja paraliza više ne preti u zapadnim zemljama, zbog masovne imunizacije koja je počela 1950-ih godina. Ali deca iz zemalja u razvoju živela su pod stalnim rizikom od infekcije do nedavno, kada je jedna medjunarodna organizacija preduzela akciju za eliminaciju bolesti. U malom australijskom gradu Namburu, počela je borba za iskorenjivanje polia. Vizija jednog čoveka je bila da samo dve kapljice iz bočice mogu da spreče infekciju dece i da je moguće globalno iskorenjivanje polia. U današnje vreme, 20 godina kasnije, kažu da su do tog cilja ostale samo tri godine. „ Ser Klem Renuf, tadašnji predsednik Medjunarodnog Rotari kluba, ubedjivao je članove te organizacije širom sveta da se ujedine protiv bolesti, uključe se u prikupljanje novca za borbu protiv virusa i posvete vreme ostvarivanju tog cilja. Medjunarodni Rotari klub je obećao da će sakupiti 120 miliona dolara za imunizaciju dece od bolesti. Rotarijanci su otada prikupili više od 900 miliona dolara za iskorenjivanje polia. Njihov klub sada nastavlja borbu za iskorenjivanje bolesti i saradjuje sa Svetskom zdravstvenom organizacijom, UNICEF-om, američkim Centrima za kontrolu i prevenciju bolesti i sa Fondacijom Bila i Melinde Gejts. Svetska zdravstvena organizacija je saopštila da je od 1988, više od dve i po milijarde dece imunizovano od polia. Kampanja je usredsređena na Pakistan, Avganistan, Indiju i Nigeriju, četiri zemlje u kojima bolest i dalje postoji. Dženi Horton pomaže Rotari klubu u kampanji koju sprovodi u tim zemljama. Imunološki sistem Zaka Ahmada, samo nedelju dana pošto se razboleo od dečje paralize, počeo je borbu sa virusom. On je zahvalan što mu je oralna polio vakcina koju je primio kao dete, omogućila novi život. Iskorenjivanje dečje paralize je na vidiku. Kada je kampanja počela, Svetska zdravstvena organizacija je saopštila da bolest pogađa više od hiljadu dece dnevno. Ove godine, prijavljen je samo 561 slučaj. „ Sa vakcinom, koja sada uliva veliku nadu da će druga najteža bolest na planeti, biti zauvek iskorenjena.